b'\n_START_ARTICLE_\nRomstal\n_START_SECTION_\nIstoric\n_START_PARAGRAPH_\n\xc3\x8en anul 1992, Perini a venit \xc3\xaen Rom\xc3\xa2nia, la 24 de ani \xc8\x99i a \xc3\xaenceput s\xc4\x83 v\xc3\xa2nd\xc4\x83 calorifere._NEWLINE_\xc3\x8en 1996, Romstal inaugura primul centru de produc\xc8\x9bie \xc8\x99i \xc3\xaencepea procesul de extindere a re\xc8\x9belelor de distribu\xc8\x9bie._NEWLINE_\xc3\x8en anul 2007, Enrico Perini a v\xc3\xa2ndut Romstal Leasing, parte a grupului Romstal, c\xc4\x83tre fondul financiar belgian KBC \xc3\xaentr-o tranzac\xc8\x9bie de 70 milioane euro.\n_START_SECTION_\nFranciza Romstal\n_START_PARAGRAPH_\n\xc3\x8en luna iunie 2007, \xc3\xaen suplimentul Francize de top din Rom\xc3\xa2nia, realizat de revista Capital, franciza Romstal a fost clasat\xc4\x83 pe locul I la capitolul Cele mai puternice francize autohtone, iar \xc3\xaen luna noiembrie 2007, Camera de Comer\xc8\x9b \xc8\x99i Industrie a Rom\xc3\xa2niei, \xc3\xaen cadrul celei de a XIV-a edi\xc8\x9bii a Topului Excelen\xc8\x9bei \xc3\xaen afaceri, a oferit companiei Romstal premiul de excelen\xc8\x9b\xc4\x83 Franciza autohton\xc4\x83 de succes, pentru activitatea desf\xc4\x83\xc8\x99urat\xc4\x83 \xc3\xaen 2006._NEWLINE_De asemenea, \xc3\xaen urma Raportului de evaluare a m\xc4\x83rcilor realizat de Brandient, Business Week \xc8\x99i D&D Research \xc3\xaen luna decembrie a anului 2006, marca Romstal a fost evaluat\xc4\x83 la suma de 32 milioane de euro, iar \xc3\xaen Top 100 companii private din Rom\xc3\xa2nia realizat de Business Magazin, compania Romstal s-a situat pe locul 84._NEWLINE_\xc3\x8en anul 2008, Franciza Romstal a fost clasat\xc4\x83 din nou pe locul I la capitolul Cele mai puternice francize autohtone\xe2\x80\x9d, \xc3\xaen suplimentul \xe2\x80\x9cFrancize de top din Romania\xe2\x80\x9d, realizat de revista Capital \xc3\xaen colaborare cu CHR Consulting._NEWLINE_Compania este certificat\xc4\x83 ISO 9001 \xc3\xaen importul \xc8\x99i comercializarea echipamentelor pentru instala\xc8\x9bii termo-hidro-sanitare \xc8\x99i este membru fondator al Asocia\xc8\x9biei Produc\xc4\x83torilor \xc8\x99i Importatorilor de Centrale Termice.\n_START_SECTION_\nAcademia Romstal\n_START_PARAGRAPH_\nAcademia Romstal este un centru modern pentru instruire \xc8\x99i practic\xc4\x83 a franciza\xc8\x9bilor. Franciza\xc8\x9bii particip\xc4\x83 la un curs de instruire cuprins \xc3\xaentre 3-4 s\xc4\x83pt\xc4\x83m\xc3\xa2ni \xc3\xaen care se urm\xc4\x83re\xc8\x99te at\xc3\xa2t aprofundarea cuno\xc8\x99tintelor tehnice \xc3\xaen domeniul instala\xc8\x9biilor, c\xc3\xa2t \xc8\x99i \xc3\xaensu\xc8\x99irea instruc\xc8\x9biunilor de lucru care \xc3\xael vor ghida pe francizat \xc3\xaen operarea afacerii.'